text: Det her er en god and
  23 oktober 2012 kl. 12.40
  Gråsten Berberie Gourmet And har fået en 1. plads i en vurdering foretaget af sjællandske forbrugere.
  Gråsten Fjerkræ forventer at øge salget af deres Gourmet And, efter den har vundet en pris.
  Det er lørdag den 10. november, at der er Mortensaften. Rigtigt mange danskere spiser and den aften. 
  Salget plejer at ligge på 600.000. Kun et par tusind foretrækker gås.
  Legende bag Mortensaften lyder på, at Sankt Morten blev udnævnt til biskop i Tours den 11. november 371. 
  Det ville han ikke, og gemte sig derfor i en gåsesti for at undgå udnævnelsen. 
  Gæssenes skræppen forrådte ham dog, og det siges, at Morten som biskop bestemte, at man hvert år skulle straffe gæssene for at have forrådt ham - ved at slagte og spise dem. 
  I dag er gåsen dog blevet erstattet af and - formentlig da andens størrelse passer bedre til en typisk husstand.
  